ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660054561
ขอให้แก้ไขปัญหาเปิดเพลงผ่านเครื่องขยายเสียงส่งเสียงดังรบกวนจากการจัดงานร่มเกล้าเฟสติวัล 2023 บริเวณ ริมถนนศรีนครินทร์-ร่มเกล้า แขวงคลองสองต้นนุ่น เขตลาดกระบัง กรุงเทพมหานคร เนื่องจากบริเวณดังกล่าวเสียงดังมาก รวมถึงจัดเกินเวลา 4 ทุ่มยามวิกาล เป็นมลภาวะทางเสียง ทำให้พักผ่อนไม่เพียงพอ ได้ร้องเรียนไปทางสำนักงานเขตร่มเกล้าแล้ว สำนักงานเขตแจ้งว่าได้ส่งหนังสือแจ้งผู้จัดงานให้เรียบร้อยแล้วโดยทำผิดกฎหมายโดยยังไม่มีการขออนุญาตเจ้าพนักงานท้องถิ่นเป็นการฝ่าฝืนมาตรา 33 แห่งพระราชบัญญัติการสาธารณสุข โดยหนังสือลงวันที่ 18 ธ.ค. 2566 แต่ผู้จัดงานยังคงดำเนินการกระจายเสียงตั้งแต่วันที่ 18 จนถึงวันนี้วันที่ 21 เหมือนเดิม โดยที่ไม่มีโทษอันใดและไม่ได้หยุดหรือลดการกระจายเสียงแต่อย่างไร ขณะนี้ข้าพเจ้าได้รับผลกระทบโดยตรงจากเสียงเพลงที่ทางเจ้าของงานจ้างนักร้องผู้มีชื่อเสียงมาแสดงอย่างต่อเนื่องทุกคืนและดึกยามวิกาลแล้วก็ยังไม่หยุด อยากทราบว่า เหตุใดสำนักงานเขตและสถานีตำรวจที่ดูแลประชาชนในพื้นที่เขตร่มเกล้าจึงไม่แก้ไขบังคับใช้กฎหมายกับเต้าของงานอย่างจริงจังบ้าง มีเอกสารการตอบรับจากสำนักงานเขตลาดกระบังและเจ้าของงานด้วย
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata